Íslenski líffæraflutningahópurinn ( The Icelandic Transplant Group ) var stofnaður 13. október 1999 . Þeim Íslendingum sem þurfa á líffæraígræðslu að halda hefur fjölgað mikið á undanförnum árum sökum aukningar á langvinnum sjúkdómum sem leiða til líffærabilunar . Meðferð þessara sjúklinga er flókin og kallar á samstarf sérfræðinga úr mörgum greinum læknisfræðinnar . Líffæraflutningahópurinn er hugsaður sem sameiginlegur vettvangur þeirra sem sinna þessum sjúklingum . Markmið hópsins eru að : 1 . Tryggja að íslenskir líffæraþegar eigi kost á bestu þjónustu sem völ er á . 2 . Efla samstarf lækna og annarra heilbrigðisstarfsmanna sem koma að málum líffæraþega . 3 . Stuðla að símenntun . 4 . Kynna starfsemi og hafa samstarf við þær erlendu stofnanir sem annast líffæraflutninga fyrir Íslendinga . 5 . Kynna málefni líffæraþega innan heilbrigðiskerfisins . 6 . Stuðla að samstarfi við sambærilega hópa erlendis og tryggja aðild Íslands að þeim fjölþjóðlegu samtökum sem að þessum málum vinna .